पर ए मिम्मी मन्न्नां जे कोई बी देहधारी बाहरी हिंसा कोला बिल्कुल बचेआ नईं रेई सकदा। अहिसां च गै ‘दूई’ दी भावना गी मटाने दी शक्ति ऐ। समाज च रौहने आला मनुक्ख, समाजी हिंसा च, मरजी नईं होंदे बी शामल होई जन्दा ऐ। इसकरी अहिंसा दे पुजारी दा टकोदा धर्म ए ऐ जे जिस बेल्लै इस चाली दी कोई लड़ाई छिड़ै तां उसी शान्त करने दा जतन करै। ते जेदे च ए जतन करने दी समर्थ नईं, जड़ा इस चाली दी लड़ाई दा बरोध बी नईं करी सकदा, जिसी बरोध करने दा हक गै नई थोआ, उसी चाइदा ऐ जे ओ उस लड़ाई ज इस ताली शामल होई जा तां जे ओ उस लड़ाई दे जहरी असरै चा अपने आपै गी, अपने मुलखै गी ते होई सकै तां सारी दुनिया गी बाहर कड्डने दा जतन करदा रवै।